Goeree-Overflakkee

Goeree-Overflakkee is e (veurmaoleg) eiland en 'n gemeinte in de Nederlandse provincie Zuid-Holland. Oondaanks zien staotkundege positie zien de taol, de cultuur en 't landsjap Ziews. 't Weurt umgeve door 't Haringvliet (noorde), 't Hellegat en Volkerak (ooste), de Grevelingen (zuie) en de Noordzie (weste). Sinds de Deltawerke is 't mèt damme en brögke verboonde mèt Voorne-Putten, de Hoekse Waard, Schouwen-Duiveland, Sint Philipsland (gemeinte Tholen) en 't Braobants vasteland. Groetste plaots is 't twielingdörp Middelharnis-Sommelsdijk. Sinds 1 jannewarie 2013 vörmp 't ein gemeinte.

Insignes
't Eiland had al e waope veur de vörming vaan de gemeinte: 't veurmaoleg watersjap Goeree-Overflakkee (wat vaan 1981 tot 2005 bestoont) droog e waope gebaseerd op 't aajd waope vaan Voorne.Heraldrywiki - Goeree-Overflakkee De nui gemeinte wouw dat waope evels neet euvernumme, umtot 't 't häör te sterk aon 't watersjap rappeleerde. Ouch e traditioneel waope, mèt 'n combinatie vaan de veer stiechtende gemeintes, bleek neet gemekelek te realisere.Raodsveurstèl Gemeintewaope Goeree-Overflakkee d.d. 16 mei 2013 Oetindelek koos me veur 't volgend waope:iGO - Tweede traditioneel ontwerp wordt nieuwe gemeentewapen

Golvend doorsnooje: 't boveste deil vaan lazuur (blauw) mèt 'n opriezende gerf vaan goud (geel); 't oonderste deil golvend gedweersbalk vaan zès stökker zèlver (wit) en lazuur. 't Sjèld gedèk mèt 'n perelkroen.

De gerf symboliseert de gemeinte, die de versjèllende kerne bijeinhèlt wie aore in 'n gerf. De zès oonderste stökker weure gezeen es vief golve, die weer stoon veur de vief umringende waters: Haringvliet, Krammer, Volkerak, Grevelingen en Noordzie.

Kerne
 Achthuizen
 Den Bommel
 Dirksland
 Goedereede
 Herkingen
 Melissant
 Middelharnis
 Nieuwe-Tonge
 Ooltgensplaat
 Ouddorp
 Oude-Tonge
 Sommelsdijk
 Stad aan 't Haringvliet
 Stellendam

Daoneve tèlt de gemeinte nog versjèllende naobersjappe. 't Raodhoes steit in Middelharnis.Contactgegevens gemeente Goeree-Overflakkee

Aonzien en cultuur
Mèt aon veer kaante zie of aofgedamde zie-erm, zien agrarisch kleipolderlandsjap en zien duine vertiont Goeree-Overflakkee sterke landsjappeleke euvereinkomste mèt Zieland. Ouch veur de immaterieel cultuur gelt dit.

Monuminte
De veer fusiepartners same hadde per juli 2012 357 rieksmonuminte: 139 in Goedereede,Rieksmonuminte in Goedereede 158 in Middelharnis,Rieksmonuminte in Middelharnis 31 in DirkslandRieksmonuminte in Dirksland en 29 in Oostflakkee.Rieksmonuminte in Oostflakkee De gemeinte kint twie besjermde stads- en dörpsgeziechter: 't stedsje Goedereede en 't twielingdörp Middelharnis-Sommelsdijk.Lies vaan besjermde stads- en dörpsgeziechter in 2010

Taol
Alle inheimse dialekte hure tot 't Ziews. Op Goeree sprik me 't Goerees, op Overflakkee 't Flakkees. Binne dat lèste dialek zien zeker oos-wesgeoriënteerde versjèlle te hure, boebij de oostelekste dörper invlood vaan 't Braobants kinne.Lo van Driel: Taal in stad en land: Zeeuws, Den Haag 2004: pp. 33-4 't Goerees en 't Flakkees deile, in vergelieking mèt de aander Ziewse dialekte, 't behajd vaan de hdr. Ha.C.M. Ghijssen (red.), Woordenboek der Zeeuwse dialecten, Krabbedijke 1964, 101998: p. ix (op de oostelekste dorper nao)Lo van Driel, Taal in stad en land: Zeeuws, Den Haag 2004: p. 33 en vaan de cluster -rs.dr. Ha.C.M. Ghijssen (red.), Woordenboek der Zeeuwse dialecten, Krabbedijke 1964, 101998: kaart XV Oondaanks dudelek verval bij de jäögNehalennia. Archeologie, cultuurhistorie, streektaal en volkscultuur van Zeeland en Goeree-Overflakkee, aflevering 166: pp. 32-3: hei weurt 't verval vaan 't Ouddorps oonder sjaolkinder besjreve. steit 't dialek hei väöl beter deveur es de traditioneel dialekte in de res vaan Zuid-Holland.Veur de taolsituatie begin jaore 1990 op o.m. Goeree zuug hei; veur de situatie op 't Zuid-Hollands vasteland zuug Cor van Bree: Taal in stad en land: Zuid-Hollands, Den Haag 2004: p. 45. N.B.: de modern Zuid-Hollandse 'accente' weure hei neet bedoeld.

Religie
De mierderheid vaan de bevolking is protestants. 't Eiland ligk in de Nederlandse Biebelgordel; versjèllende bevindelek gerifformeerde genoetsjappe höbbe hei 'ne groeten aonhaank, die nog 't sterkste is op Goeree. Allein in Oude-Tonge gief 't vaanajds 'n groete kathelieke gemeinsjap.

Politiek
Op 21 november 2012 woorte raodsverkezinge veur de nog te vörme gemeinte gehawwe. 29 raodszedele waore te verdeile; d'n oetslaag waor de volgende:

Partij
SGP
VVD
PvdA
ChristenUnie
CDA
Vitale Kernen
Eiland van Vrijheid
GOSZedele
9
4
4
4
3
3
1
1

De opkoms laog op 55,6%.RTV Rijnmond - Verkiezingen Flakkee: Christelijke partijen grote winnaar De veurluipege börgemeister waor Corstiaan Kleijwegt; ieder waor dee al börgemeister vaan Sliedrecht en Hellevoetsluis.iGO.nl - Corstiaan Kleijwegt waarnemend burgemeester Goeree-Overflakkee Heer woort in september opgevolg door Ada Grootenboer-Dubbelman, die ieder wèthawwer in Moerdijk waor.Burgemeesters.nl - Ada Grootenboer eerste Kroonbenoemde burgemeester Goeree-Overflakkee

Historie
Wie de historie vaan Zieland is ouch die vaan Goeree-Overflakkee geteikend door e gevech tege 't water. De respectief histories vaan Goeree en Overflakkee zien evels wel versjèllend. Goeree hoort oets tot 't veengebeed wat me 't Land vaan Voorne neumde; roond 't jaor 1000 veur 't iers geneump, tot 1371 e zelfstandeg gebeed, tenao e baljouwsjap vaan Holland. Me neumde 't eiland dèkser Westvoorn(e); dit kin allewijl tot verwarring leie mèt de gelieknaomege gemeinte op 't huieg eiland Voorne, wat me vreuger ieder Oostvoorne zouw neume (vaandao d'n dörpsnaom). De bewoening hei is aajd: in Ouddorp zien Romeinse opgravinge gedoon, dewijl Goedereede, 'gooj (veilege) have', in 1312 stadsrechte kraog.

Overflakkee evels waor roond 1300 neet mie es oondepe zie en e paar zandplaote.Historische kaart vaan Goeree-Overflakkee Versjèllende euverstruiminge in de hoeg middeliewe hadde dat nog erger gemaak. In d'n dertienden en veertienden iew bleef de activiteit hei beperk tot zaajt- en törfwinning (beveurbeeld in Dirksland),Historie vaan Dirksland in de vieftienden iew begóste me hei serieus in te poldere. Zoe góng me in Dirksland en Roxenisse roond 1415 op landbouw euver, en begóste in 1465 drei hiere gezamenlek mèt de inpoldering vaan Sommelsdijk (Zieland), Middelharnis (eiland Putten, Holland) en de polder Duivenwaard (hiere vaan Grijsoord). Sommelsdijk zouw tot aon de Fransen tied bij Zieland blieve hure. Aander polders volgde.

Pas in 1751 woorte de eilen Goeree en Overflakkee aoneingekloonke mèt de zoegeneumde Statendam. 't Dörp Stellendam oontstoont es lèste in de polders die tösse de eilen woorte aongelag. Bij de Watersnoedramp vaan 1953 leep zoe good wie gans 't eiland oonder. 481 lui kaome um en väöl bebouwing raakde versjendeleerd of verrinneweerd. Nao aonleiing daovaan woorte de Deltawerke aongelag, die ouch veur Goeree-Overflakkee groete diekverzwoeringe en damme nao de aander eilen inhele. Sindsdeen is 't eiland oontkoume aon versteideleking, meh heet 't toerisme (veural strandtoerisme in Ouddorp, meh ouch watersport um de Grevelingen) 'n groete vlöch genome.

Vörming vaan de gemeinte
Bij de herindeilinge vaan 1966 woort 't aontal gemeintes op 't eiland trökgebrach tot veer. Dees veer gemeintes zien per 1 jannewarie 2013 tot ein gemeinte samegeveug. Veural de gemeinte Goeree heet ziech hei laank tege verzèt; ze wouw zelfstendeg blieve. De complete herindeilingshistorie zuut zoe oet:

 Goeree-Overflakkee (gevörmp in 2013)
 Dirksland
 Herkingen (opgeheve in 1966)
 Melissant (opgeheve in 1966)
 Onwaard (opgeheve in 1858)
 Roxenisse (opgeheve in 1858)
 Goedereede
 Ouddorp (opgeheve in 1966)
 Stellendam (opgeheve in 1966)
 Middelharnis
 Nieuwe-Tonge (opgeheve in 1966)
 Sommelsdijk (opgeheve in 1966)
 Stad aan 't Haringvliet (opgeheve in 1966)
 Oostflakkee (gevörmp in 1966)
 Den Bommel
 Ooltgensplaat
 Oude-Tonge

Bronne
Veur dit artikel is oonder mie gebruuk gemaak vaan 't corresponderend Nederlandstaoleg artikel, mèt dees es lèste versie.

Rifferenties

Externe link
 Herindeilingswebsite


Categorie:Gemeintes in Zuud-Hollandj
Categorie:Eilande van Nederlandj